techiaith/cofnodycynulliad_en-cy huggingface dataset:
English: I think there are opportunities for a broad range of internships within the arts, and I would encourage that to have some sort of remuneration because you do need to place a value on the work done. I think that's important in the arts in moving forward. We were talking about resilience. Actually adding value and placing value on what we do is something that we truly need to emphasise, be that in terms of volunteering or otherwise. There is scope for volunteering. I do see, with young children, how sport kicks into their lives at a very early stage because there is volunteering happening in villages and towns in a way that doesn't happen in the arts. It pains me that I can't get the same provision for my children within music as I can get within sport. But, having said that, we do have an opportunity in reassessing how we look at the sector and how resilience kicks in to consider the broad package that we need to consider in order to have the ecology working effectively. And for me, the international is part of that, and that's part of the discussion today. What resilience provides for companies is an opportunity to look at a broad range of opportunities. It's important that they do stick to their own business plan but that they can also bring new, different elements in in a way that we haven't considered in the past, and I think that's an important opportunity for all of the companies.
Welsh: Rydw i'n meddwl bod yna gyfleoedd i wneud interniaethau eang o fewn y celfyddydau, a byddwn i'n annog bod y rheini yn rhai sy'n cael o leiaf rhyw fath o dâl achos mae eisiau rhoi gwerth ar y gwaith sy'n cael ei wneud. Rydw i'n meddwl bod hynny'n rhywbeth sydd yn bwysig yn y celfyddydau wrth symud ymlaen. Roeddem ni'n siarad am resilience. Mae rhoi gwerth i'r cynnyrch ac i beth rydym ni'n ei wneud yn rhywbeth rydym ni really angen rhoi pwyslais arno fo, boed hynny o fewn cael pobl i wirfoddoli, ac mae yna le i wirfoddoli. Rydw i'n gweld efo plant ifanc sut mae chwaraeon wedi cicio i mewn i'w bywydau nhw yn gynnar iawn, iawn oherwydd bod yna wirfoddoli yn digwydd yn y pentrefi mewn ffordd nad sydd yn digwydd yn y celfyddydau. Mae hynny'n achos poen i mi; nad ydw i'n gallu cael yr un ddarpariaeth i'm mhlant o fewn cerddoriaeth ag sydd mewn chwaraeon, er enghraifft. Ond, wedi dweud hynny, mae gennym ni gyfle trwy ailystyried sut rydym ni'n edrych ar y sector, sut mae resilience yn cicio i mewn - beth ydy'r pecyn eang sydd angen ei ystyried ar gyfer cael yr ecology i weithio'n dda efo'i gilydd, os leiciwch chi. Ac, i fi, mae'r rhyngwladol yn rhan o hynny. Dyna ydy'r drafodaeth heddiw. Beth mae resilience yn cynnig i'r cwmnïau ydy edrych ar ystod eang o gyfleoedd iddyn nhw. Mae'n bwysig eu bod nhw'n sticio at eu cynllun busnes eu hunain, ond yn gallu dod ag elfennau gwahanol, newydd i mewn, mewn ffordd, efallai, nad oeddem ni wedi'i hystyried o'r blaen. Rydw i'n meddwl bod hynny'n gyfle pwysig i'r cwmnïau i gyd.
English: Thank you very much. Time has beaten us, I'm afraid. We have a few other matters that we would have liked to have raised with you, but we will write to you with those. Thank you very much for your evidence this morning. We'll have a short break.
Welsh: Diolch yn fawr iawn. Rydym ni wedi rhedeg allan o amser yn anffodus. Mae yna ychydig o faterion eraill y byddem ni wedi hoffi eu codi efo chi. Fe wnawn ni ysgrifennu atoch chi, gobeithio. Diolch yn fawr iawn am eich tystiolaeth y bore yma. Fe gawn ni doriad byr.
English: Welcome back to the committee and welcome to the second panel joining us this morning. Before we move on, we have received apologies from Rhianon Passmore. May I ask you to introduce yourselves and explain why you're here? Can we start with you, Mr Prichard?
Welsh: Croeso nôl i'r pwyllgor, a chroeso i'r ail banel sydd yn ymuno efo ni bore yma. Cyn hynny, rydym ni wedi derbyn ymddiheuriadau gan Rhianon Passmore. A gaf i ofyn i chi egluro pwy ydych chi a pham rydych chi yma mewn gwirionedd, gan ddechrau efo chi, efallai, Mr Prichard?
English: I'd like to ask you for general comments to begin with on support for the arts by the business sector. How are we going to draw more funding into the sector? That's the main question that we are trying to answer today, perhaps starting with you, Stephen.
Welsh: Petaswn i'n gofyn ichi am sylwadau cyffredinol i ddechrau am gymorth i'r celfyddydau gan y sector busnes, sut ydym ni'n mynd i gael mwy o arian i mewn i'r sector? Dyna ydy'r prif gwestiwn rydym ni'n ceisio ei ateb yn fan hyn, heddiw yma. Efallai gallwn ddechrau efo chi, Stephen.
English: Thank you very much for joining us this morning. We do have a few areas that we haven't covered. We will write to you with those for your comments in writing, if that's all right. Thank you very much. We'll have a short break now until 11.30.
Welsh: Diolch yn fawr iawn i chi am ddod i mewn atom ni heddiw. Mae yna ychydig o feysydd nad ydym ni wedi cyffwrdd â nhw. Mi wnawn ni ysgrifennu atoch chi i chi gael rhoi sylwadau ysgrifenedig, os ydy hynny'n iawn. Diolch yn fawr iawn. Mi gymrwn ni doriad byr rŵan tan 11.30.
English: Thank you very much, and welcome to this next part of the committee meeting where we'll be discussing the historic environment. Welcome to the witnesses. Can I ask you to introduce yourselves?
Welsh: Diolch yn fawr, a chroeso i'r rhan o'r pwyllgor lle byddwn ni'n trafod yr amgylchedd hanesyddol. Croeso i'r tystion. A gaf i ofyn i chi gyflwyno eich hunain?
English: How do you see the Historic Environment (Wales) Act 2016 operating by now?
Welsh: Sut ydych chi'n gweld Deddf yr Amgylchedd Hanesyddol (Cymru) 2016 yn gweithredu erbyn hyn?
English: Previous witnesses have talked about the need for a consolidation Bill to bring all of the legislation together. Do you think that that is required?
Welsh: Mae yna dystion, cyn heddiw, wedi sôn am yr angen am Fil cyd-grynhoi i ddod â'r ddeddfwriaeth i gyd at ei gilydd. A ydych chi'n meddwl bod hynny'n angenrheidiol?
English: And the heritage partnership agreements: do you believe that these will be useful?
Welsh: A'r cytundebau partneriaeth treftadaeth: a ydych chi'n meddwl bod y rhain yn mynd i fod yn ddefnyddiol?
English: This is an area that has seen resource constraints, of course, as the austerity agenda has progressed. Is this a particular challenge for you in the local authorities?
Welsh: Mae hwn yn faes sydd wedi gweld cyfyngiadau mewn adnoddau, wrth gwrs, wrth i'r agenda llymder ddigwydd. A ydy hwnnw'n her arbennig i chi yn yr awdurdodau lleol?
English: What about training in this particular area? Is there a need for more training as a result of the new Act?
Welsh: Beth am hyfforddiant yn y maes, wedyn? A oes angen mwy o hyfforddiant yn sgil y Ddeddf newydd?
English: Just turning to enforcement, how many enforcement actions have been taken across Wales? Is it evenly spread? Are some local authorities undertaking much more enforcement action than others?
Welsh: Jest i droi at orfodaeth, faint o gamau gorfodi sy'n cael eu cymryd ar hyd Cymru? A ydy o'n cael ei wasgaru yn gyfartal? A oes rhai awdurdodau lleol yn gwneud llawer mwy o orfodaeth na rhai eraill?
English: Before I bring Jenny Rathbone in, one question with regard to the Cadw survey of endangered heritage: what's the effect of not publishing this on your work?
Welsh: Cyn i fi ddod â Jenny Rathbone i fewn, un cwestiwn ynglŷn ag arolwg Cadw o dreftadaeth mewn perig: beth ydy effaith peidio â chyhoeddi hwn ar eich gwaith chi?
English: We will bring things to a close at that point. Thank you very much for joining us this morning. We will move on immediately, now, to our second panel on the historic environment. Thank you very much.
Welsh: Fe wnawn ni ddod â'r drafodaeth i ben yn fanna, rydw i'n meddwl. Diolch yn fawr iawn i chi am ymuno efo ni'r bore yma. Symudwn ni ymlaen yn syth, rŵan, i gael yr ail banel ar yr amgylchedd hanesyddol. Diolch yn fawr iawn.
English: A very warm welcome to our witnesses from the National Trust in Wales, who are joining us for this discussion on the historic environment. May I start by asking you to explain the governance structure in terms of the National Trust in the UK? What is the relationship between the National Trust in Wales and the trust in Scotland and England, for example?
Welsh: Croeso cynnes i chi o'r Ymddiriedolaeth Genedlaethol yng Nghymru, i ymuno â ni ar gyfer y panel ar drafodaeth ar yr amgylchedd hanesyddol. A gaf i ddechrau trwy ofyn i chi egluro beth ydy'r strwythur llywodraethu o ran yr Ymddiriedolaeth Genedlaethol yn y Deyrnas Unedig? Hynny yw, beth ydy'r cysylltiad rhwng yr ymddiriedolaeth yng Nghymru a'r ymddiriedolaeth yn Lloegr a'r Alban?
English: I think it's true to say that there is a perception, at least, that the National Trust in Wales represents the interests of England and Wales, and that it isn't a particularly Welsh organisation.
Welsh: Rydw i'n meddwl ei bod hi'n wir i ddweud bod yna ganfyddiad, o leiaf, fod yr Ymddiriedolaeth Genedlaethol yng Nghymru yn cynrychioli buddiannau Cymru a Lloegr, ac nad ydy o'n sefydliad arbennig o Gymreig.
English: Turning to the implementation of the historic environment Act, the Act has been in force only since 2016, but what's been the general impact of the Act, in your view?
Welsh: I droi at weithredu Deddf yr amgylchedd hanesyddol, mae'r Ddeddf mewn grym ers 2016 yn unig, ond beth ydy effaith cyffredinol y Ddeddf ydych chi'n meddwl?
English: But, when the Bill was being discussed, I think the National Trust asked for more radical solutions. And you still of that view?
Welsh: Ond, pan oedd y Bil yn cael ei drafod, rwy'n credu bod yr Ymddiriedolaeth Genedlaethol wedi gofyn am atebion fwy radical. A ydych chi'n dal i fod o'r farn yna?
English: Do you believe that there's a need for a consolidation Bill in order to bring the various elements of the legislation all together in one place and in a more co-ordinated way?
Welsh: A ydych chi'n credu fod angen Bil cydgrynhoi erbyn hyn i ddod â'r gwahanol elfennau o'r ddeddfwriaeth at ei gilydd mewn ffordd fwy cyfansawdd?
English: Are the heritage partnership agreements a better means, perhaps, rather than having further legislation?
Welsh: A ydy'r cytundebau partneriaeth treftadaeth efallai'n ffordd well, yn hytrach na mwy o ddeddfwriaeth?
English: Thank you very much for joining us and providing your evidence today. That's the end of the public meeting. We now move into private session. Thank you.
Welsh: Diolch yn fawr iawn am ddod atom ni i roi tystiolaeth y bore yma. Dyna ddiwedd y cyfarfod cyhoeddus. Rŷm ni'n mynd i sesiwn breifat rŵan, os gwelwch yn dda.
English: Well, we can't allow different parts of the UK to be more favourably treated than others. If one part of the UK is granted continued participation in the single market and customs union, then we fully expect to be made the same offer. Things seem to have moved on though. Where the UK Government was clearly looking to do a deal with the EU yesterday, that deal was torpedoed by the DUP, which asks the question why it is that a small party in Northern Ireland has the ability to have a veto over what is good for the UK in terms of negotiations with the EU. My colleague from behind says, 'That is not strong and stable'. I agree entirely with him. But, really, the question is this: is the Prime Minister really in charge of the UK, or is the UK in the charge of 10 MPs from Northern Ireland?
Welsh: Wel, ni allwn ni ganiatáu i wahanol rannau o'r DU gael eu trin yn fwy ffafriol na rhannau eraill. Os yw un rhan o'r DU yn cael caniatâd i barhau i gymryd rhan yn y farchnad sengl a'r undeb tollau, yna rydym ni'n bendant yn disgwyl cael yr un cynnig. Fodd bynnag, ymddengys bod pethau wedi datblygu. Roedd yn amlwg bod Llywodraeth y DU yn bwriadu dod i gytundeb â'r UE ddoe, ond cafodd y cytundeb hynny ei chwalu gan y DUP, ac mae hynny'n peri i ni ofyn pam mae gan blaid fach o Ogledd Iwerddon y gallu i atal yr hyn sydd o fudd i'r DU o ran negodiadau â'r UE. Mae fy nghyd-Aelod o'r tu ôl yn dweud, 'Nid yw hynny'n gadarn a sefydlog'. Cytunaf yn llwyr ag ef. Ond, mewn gwirionedd, y cwestiwn yw hyn: a yw'r Prif Weinidog mewn gwirionedd yn rheoli'r DU, neu a yw'r DU yn cael ei rheoli gan 10 Aelod Seneddol o Ogledd Iwerddon?
English: Thank you for that answer, First Minister. You , like me, might have been under the misapprehension that we were living in a parliamentary democracy, that Parliament was there to represent all the interests of all the parts of the United Kingdom, and we now find, First Minister, that it is apparently being run and dictated to by just 10 people, who have strong right-wing and homophobic views, historic links to terrorism, and who are opposed even to the majority decision of the people of Northern Ireland in respect of the European Union. So, when the people of Wales were encouraged to leave the European Union because it would make Parliament sovereign again, do you think this is what they had in mind?
Welsh: Diolch i chi am yr ateb yna, Brif Weinidog. Efallai eich bod chi, fel finnau, dan gamargraff ein bod yn byw mewn democratiaeth seneddol, bod y Senedd yno i gynrychioli holl fuddiannau pob rhan o'r Deyrnas Unedig, ac rydym ni'n gweld yn awr, Prif Weinidog, ei bod yn ymddangos ei bod yn cael ei rheoli a'i llywio gan 10 person yn unig, sydd â safbwyntiau adain dde a homoffobig cryf, cysylltiadau hanesyddol â therfysgaeth, ac sydd hyd yn oed yn gwrthwynebu penderfyniad y mwyafrif o bobl Gogledd Iwerddon o ran yr Undeb Ewropeaidd. Felly, pan gafodd pobl Cymru eu hannog i adael yr Undeb Ewropeaidd oherwydd y byddai'r Senedd yn sofran unwaith eto, a ydych chi'n credu mai dyma oedd ganddyn nhw mewn golwg?
English: 'No' is the answer. I don't think they had in mind a scenario where, first of all, the UK Government could be shaken down for £1.67 billion, and, secondly, the UK Government was not able to negotiate with the European Union because of a veto held by a small number of Members of Parliament. I don't think that's at all what people had in mind when they voted last year.
Welsh: 'Na' yw'r ateb. Nid wyf yn credu eu bod wedi rhagweld sefyllfa pryd, yn gyntaf oll, y gellid perswadio Llywodraeth y DU i dalu £1.67 biliwn am gefnogaeth, ac, yn ail, sefyllfa pan na fyddai Llywodraeth y DU yn gallu negodi gyda'r Undeb Ewropeaidd oherwydd feto gan nifer fach o Aelodau Seneddol. Dwi ddim yn credu mai dyna a oedd gan bobl mewn golwg o gwbl, pan wnaethon nhw bleidleisio y llynedd.
English: Clearly, as successive Welsh Governments know, working in coalitions, which you are a de facto head of, and we've had two previous Governments in coalition, that is the reality of coalition government. But, last night, the Taoiseach said, 'We don't want a border in the Irish sea.' At lunchtime today, David Davis stated in the House of Commons that they are now close to concluding the first phase of negotiations, bringing forward trade negotiations, and the Government does not want a hard border between Ireland and Northern Ireland. The UK Government recognises the integrity of the EU single market but also of UK borders, and that they will not be treating any part of the UK differently. He also noted that Labour Shadow Chancellor, John McDonnell, has said that staying in the single market would be interpreted as not respecting the referendum. Noting, therefore, that, last week, Bertie Ahern, the former Taoiseach of the Republic of Ireland, stated that technology would be a partial solution to managing movements across the Irish border after Brexit, and the number of times you've raised this disparagingly, what research has your Government actually undertaken on the technologies being applied in many parts of the world that are managing goods and transporting across borders on precisely this basis?
Welsh: Yn amlwg, fel y gŵyr Llywodraethau blaenorol Cymru, wrth weithio mewn clymbleidiau, yr ydych chi'n bennaeth de facto ohonynt, ac rydym ni wedi cael dwy Lywodraeth flaenorol mewn clymblaid, dyna yw realiti Llywodraeth glymblaid. Ond neithiwr, dywedodd y Taoiseach, 'Nid ydym ni eisiau ffin ym Môr Iwerddon.' Yn ystod amser cinio heddiw, dywedodd David Davis yn Nhŷ'r Cyffredin, eu bod nhw bellach yn agos at gwblhau cam cyntaf y negodiadau, gan symud ymlaen at drafodaethau masnach, ac nid yw'r Llywodraeth eisiau gweld ffin galed rhwng Iwerddon a Gogledd Iwerddon. Mae Llywodraeth y DU yn cydnabod uniondeb marchnad sengl yr UE, ond hefyd uniondeb ffiniau'r DU, ac na fyddan nhw yn trin unrhyw ran o'r DU mewn ffordd wahanol. Nododd hefyd fod Canghellor yr Wrthblaid Llafur, John McDonnell, wedi dweud y byddai aros yn y farchnad sengl yn cael ei ddehongli fel amharchu'r refferendwm. Gan nodi, felly, yr wythnos diwethaf, bod Bertie Ahern, cyn Taoiseach Gweriniaeth Iwerddon, wedi datgan y byddai technoleg yn ateb rhannol i reoli symudiadau ar draws ffin Iwerddon ar ôl Brexit, a'r cynifer o weithiau yr ydych chi wedi codi'r pwynt hwn yn ddilornus, pa waith ymchwil mewn gwirionedd y mae eich Llywodraeth wedi ei gyflawni ar y technolegau sy'n cael eu defnyddio mewn nifer o rannau o'r byd, sy'n rheoli nwyddau ac yn eu cludo ar draws ffiniau ar yr union sail hon?
English: We've seen over the past 24 hours the prospect of one part of the UK getting a unique deal, and I reiterate that we in Plaid Cymru want Wales too to be able to benefit from any kind of distinct or special arrangements that would allow us also to be in the single market and the customs union. And nobody in their right minds would want to see a hard border on Ireland - I know the First Minister agrees with me on that. But shifting the hard border eastwards is not a solution that would work for Wales, and certainly not for my constituents and the port of Holyhead.
Welsh: Yn ystod y 24 awr diwethaf, rydym wedi gweld y posibilrwydd o un rhan o'r DU yn cael bargen unigryw, a dywedaf eto ein bod ni ym Mhlaid Cymru eisiau i Gymru hefyd elwa ar unrhyw fath o drefniadau penodol neu arbennig a fyddai'n caniatáu i ninnau hefyd fod yn rhan o'r farchnad sengl a'r Undeb Tollau. Ac ni fyddai unrhyw un yn ei iawn bwyll yn dymuno gweld ffin galed ar Iwerddon - gwn fod y Prif Weinidog yn cytuno â mi ynglŷn â hynny. Ond nid yw symud y ffin galed tua'r dwyrain yn ateb a fyddai'n gweithio i Gymru, ac yn sicr nid i'm hetholwyr i a phorthladd Caergybi.
English: There are very grave implications for my own constituency, and the 1,000 people working either directly or indirectly in the port of Holyhead, in seeing a hard border at Holyhead. Holyhead is the second most busy port in Britain, in terms of ferries transporting goods. Now, trade is entirely reliant on the free flow of goods, and trade will seek simpler and easier routes. There is already evidence of more direct routes being sought for ships travelling from the European continent to the port of Holyhead. Now, we have to consider all options. We would favour remaining in the single market. What consideration is being given, if we can't achieve that, to creating a free trade area in Holyhead, or in Anglesey as a whole, or in other port areas in Wales as a way forward? I want an assurance that this Government will be looking at all options, including that one, and can I also ask for an assurance that the fate of our ports will be now be central to the work of the Welsh Government in persuading the UK Government to demonstrate that they are giving any consideration at all to our interests as a nation, because, at the moment, I see no evidence of that at all?
Welsh: Mae yna oblygiadau difrifol iawn, iawn, iawn i fy etholaeth i, a'r 1,000 o bobl sy'n gweithio yn uniongyrchol, neu'n anuniongyrchol, ym mhorthladd Caergybi, o weld ffin galed yng Nghaergybi. Caergybi yw'r ail borthladd prysuraf ym Mhrydain o ran fferis yn cario nwyddau. Mae masnach yn gwbl ddibynnol ar lif rhwydd o nwyddau, ac mi fydd masnach yn chwilio am lwybrau haws. Mae yna dystiolaeth yn barod o chwilio am ffyrdd mwy uniongyrchol i fynd â llongau o gyfandir Ewrop i borthladd Caergybi. Rŵan, mae'n rhaid ystyried pob opsiwn erbyn hyn. Aros yn y farchnad sengl rydym ni yn y fan hyn yn ei ffafrio. Pa ystyriaeth, er enghraifft, os methwn ni â chael y nod honno, sy'n cael ei rhoi i greu ardal masnach rydd yng Nghaergybi, neu yn Ynys Môn gyfan, neu mae yna ardaloedd porthladdoedd eraill yng Nghymru, fel ffordd ymlaen? Rydw i angen sicrwydd bod y Llywodraeth yma yn mynd i fod yn edrych ar bob opsiwn, yn cynnwys hynny. Ac a gaf i hefyd sicrwydd y bydd ffawd ein porthladdoedd ni yn gwbl ganolog rŵan i waith Llywodraeth Cymru o drio dwyn perswâd ar Lywodraeth Prydain i ddangos eu bod nhw'n rhoi unrhyw ystyriaeth i'n buddiannau ni fel cenedl, achos, ar hyn o bryd nid ydw i'n gweld tystiolaeth o hynny o gwbl?
English: Well, a great deal of what the Member has said is correct. We have said on several occasions that 70 per cent of the trade between Great Britain and the island of Ireland goes through Welsh ports, and anything that stops that, or is a barrier to that, is something that will cost Holyhead, Pembroke Dock and Fishguard a great deal in jobs and in trade. What is the answer? Well, it's quite clear: the United Kingdom should remain within the single market and also in the customs union. So, we wouldn't want any kind of border as regards tariffs between Britain and Ireland, or between Northern Ireland and the Republic of Ireland. That is the answer. And, of course, we've been telling the United Kingdom that they don't have to interpret last year's result as a result that has to lead to the hardest Brexit possible. It is quite possible to leave the European Union in a way that doesn't endanger jobs in Wales and which keeps us in the single market and part of the customs union.
Welsh: Wel, mae llawer o beth ddywedodd yr Aelod yn iawn. Rydym ni wedi gweud sawl gwaith bod 70 y cant o'r masnach rhwng Prydain Fawr ac ynys Iwerddon yn mynd drwy borthladdoedd Cymru. Byddai unrhyw beth sydd yn stopio hynny, neu'n pwyso ar hynny, yn rhywbeth sy'n mynd i gostio i Gaergybi, Doc Penfro ac Abergwaun, ynglŷn â swyddi ac ynglŷn â masnach. Beth yw'r ateb? Mae'r ateb i fi yn gwbl glir, sef y dylai'r Deyrnas Unedig aros yn y farchnad sengl a hefyd wrth gwrs aros yn yr undeb tollau. Felly, wrth gwrs, ni fyddai eisiau cael unrhyw fath o ffin ynglŷn â thollau rhwng Prydain ac Iwerddon, neu rhwng Gogledd Iwerddon a Gweriniaeth Iwerddon. Dyna beth yw'r ateb, a dyna beth, wrth gwrs, rydym ni wedi bod yn ei ddweud wrth Lywodraeth y Deyrnas Unedig - nad oes yn rhaid dehongli canlyniad y llynedd fel canlyniad sydd yn ganlyniad i gael y Brexit mwyaf caled sydd yn bosib. Mae'n bosib i adael yr Undeb Ewropeaidd, ond mewn ffordd sydd ddim yn peryglu swyddi yng Nghymru ac sy'n sicrhau ein bod ni'n gallu gwerthu yn y farchnad sengl, a bod yn rhan o'r undeb tollau.